Portret van François Arago. Dominique François Arago (1786 - 1853) was 'n Franse natuurkundige, astronoom en politikus. Hy was een van die grootste sterrekundiges van die 19de eeu. As wetenskaplike navorser is Arago groot lof toegeswaai. Hy kon goed en duidelik skryf en het baanbrekende navorsing op die gebied van magnetisme en optika gedoen. Benewens sy bydrae tot die bepaling van die meter, ondersoek hy die noordelike ligte as 'n magnetiese verskynsel, die fotometriese bepaling van die helderheid van die maan en sterre, en die effek van astronomiese breking op waarnemings. Bron: Die Afrikaanse Kernensiklopedie, J.P. Scannell (red.), 1965 Laat weet as u oor addisionele inligting beskik wat ons hier kan bywerk.